Απόφαση της Επιτροπής Πολιτικής και Ασφάλειας ΠΓΔΜ/3/2003 της 11ης Μαρτίου 2003 για την τροποποίηση της απόφασης ΠΓΔM/2/2003 της επιτροπής πολιτικής και ασφάλειας, της 10ης Μαρτίου 2003, όσον αφορά την αποδοχή των συνεισφορών τρίτων κρατών στη στρατιωτική επιχείρηση της Ευρωπαϊκής Ένωσης στην Πρώην Γιουγκοσλαβική Δημοκρατία της Μακεδονίας (2003/498/ΚΕΠΠΑ) ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ, Έχοντας υπόψη την απόφαση ΠΓΔM/2/2003 της επιτροπής πολιτικής και ασφάλειας, της 10ης Μαρτίου 2003, όσον αφορά την αποδοχή των συνεισφορών τρίτων κρατών στη στρατιωτική επιχείρηση της Ευρωπαϊκής Ένωσης στην Πρώην Γιουγκοσλαβική Δημοκρατία της Μακεδονίας, Εκτιμώντας τα ακόλουθα: (1) Με επιστολή της 11ης Μαρτίου 2003, ο ούγγρος στρατιωτικός αντιπρόσωπος στη στρατιωτική επιτροπή του ΝΑΤΟ και τη Δυτικοευρωπαϊκή Ένωση υπέβαλε συνεισφορά στη στρατιωτική επιχείρηση της Ευρωπαϊκής Ένωσης στην ΠΓΔΜ. (2) Στις 11 Μαρτίου 2003, η Επιτροπή Πολιτικής και Ασφάλειας, ύστερα από εισήγηση του διοικητή επιχειρήσεων και της στρατιωτικής επιτροπής της Ευρωπαϊκής Ένωσης, αποφάσισε να αποδεχθεί τη συνεισφορά, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το άρθρο 1 της απόφασης ΠΓΔM/2/2003 της Επιτροπής Πολιτικής και Ασφάλειας αντικαθίσταται από το ακόλουθο κείμενο: "Άρθρο 1 Συνεισφορές τρίτων χωρών Μετά τις συσκέψεις συγκρότησης και επάνδρωσης δυνάμεων έγιναν δεκτές οι συνεισφορές από τα ακόλουθα τρίτα κράτη στην επιχείρηση της Ευρωπαϊκής Ένωσης στην ΠΓΔΜ: Βουλγαρία Καναδάς Τσεχική Δημοκρατία Εσθονία Ουγγαρία Ισλανδία Λεττονία Λιθουανία Νορβηγία Πολωνία Ρουμανία Σλοβακία Σλοβενία Τουρκία." Άρθρο 2 Έναρξη ισχύος Η παρούσα απόφαση αρχίζει να ισχύει την ημέρα της υπογραφής της. Βρυξέλλες, 11 Μαρτίου 2003.

[Source: multi_eurlex | Tokens: 1594]